Mladen Materić

Mladen Materić (1953–2024) bio je bosanskohercegovački pozorišni režiser. Karijeru je započeo na Akademiji scenskih umjetnosti u Sarajevu kao predavač na predmetu Scenski pokret. Bio je umjetnički rukovodilac Otvorene scene OBALA nakon njenog osnivanja 1984. Njegove najpoznatije predstave su "Tetovirano pozorište" i "Mjesečeva predstava", sa kojima je učestvovao na brojnim međunarodnim festivalima.

 Biografija 
Materić je rođen 1953. u Banjoj Luci, gdje je završio osnovnu školu. Pozorištem se bavio od ranih dana, karijeru započeo u Sarajevu na Akademiji scenskih umjetnosti gdje je zajedno radio sa rediteljem Emirom Kusturicom. Osnovao je trupu pri sceni "Obala" pri Akademiji i bio njen umjetnički rukovodilac. Tamo je napravio predstave "Tetovirano pozorište" i "Mjesečeva predstava", sa kojima je uspješno učestvovao na brojnim međunarodnim festivalima. "Tetovirano pozorište" steklo je svjetsku slavu pobijedivši u Edinburgu na festivalu pozorišta, dok je "Mjesečeva predstava" igrana kao druga u Teatru mladih u Sarajevu, a poslije i u čitavom svijetu. Rat ga je devdesetih godina zatekao na turneji u Francuskoj gdje je i ostao i napravio mnoštvo predstava koje su bile izraz jednog Vilsonovskog pogleda na pozorišta. Stvarana je nova stvarnost na sceni, pozorište birano iz realnosti umnogome je nadilazilo, bilo je to pozorište najfinijeg ukusa. U Banjaluku i Narodno pozorište Republike Srpske stigao je prvi put 2013. godine da bi režirao predstavu "Kuhinja" po tekstu Petera Handkea. Predstava je na festivalima u Užicu i Kragujevcu osvajala nagrade, a i sam Handke je gledao u Banjaluci. Radio je, dodaju, i predstavu prema Handkeovom komadu "Časovi u kojima nismo ništa znali jedni o drugima", u koprodukciji sa pozorištima iz Senara i Tuluza. Iz Narodnog pozorišta Republike Srpske istakli da ih je Materić vješto proveo kroz višemjesečni proces, a premijera predstava je izvedena 18. oktobra 2015, na Dan Narodnog pozorišta. Preminuo je 2. juna 2024. u bolnici u Tuluzu, Francuska."Preminuo Mladen Materić".Srpskainfo.com, 2.6.2024.

 Reference 

Kategorija:Bosanskohercegovački pozorišni režiseri
Kategorija:Rođeni 1953.
Kategorija:Umrli 2024.